钦定古今图书集成/历象汇编/岁功典/第039卷 > 《直隶志书》〈各省风俗同者不载〉 > 永平府
## 钦定古今图书集成/历象汇编/岁功典/第039卷 > 《直隶志书》〈各省风俗同者不载〉 > 永平府

冬至后百五日为寒食，清明节也。俗多以前两日为
寒食，前一日为蛆日造醯酱，忌节日造生蛆。当清明，
官祭厉冢展墓，挂纸钱，增新土作面燕及蛇，插柳枝
标于户，以迎元鸟。男女并出祭扫。次日，妇告归宁而
展墓连日，倾城踏青看花，挑菜簪柳𩰚百草。谚云：“清明不戴柳，红颜成白首。家家树秋千，为戏闺人挝。子”
儿赌胜负，童子团纸为风鸢，引绳而放之山原。车马
尊罍相接道隅，馂馀而多醉歌矣。